CELEX: 31999R0464
Language: el
Date: 1999-03-03 00:00:00
Title: Κανονισμός (ΕΚ) αριθ. 464/1999 της Επιτροπής της 3ης Μαρτίου 1999 για τις λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στα ξερά δαμάσκηνα

Avis juridique important

|

31999R0464

Κανονισμός (ΕΚ) αριθ. 464/1999 της Επιτροπής της 3ης Μαρτίου 1999 για τις λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στα ξερά δαμάσκηνα  

Επίσημη Εφημερίδα αριθ. L 056 της 04/03/1999 σ. 0008 - 0014

ΚΑΝΟΝΙΣΜΟΣ (ΕΚ) αριθ. 464/1999 ΤΗΣ ΕΠΙΤΡΟΠΗΣ της 3ης Μαρτίου 1999 για τις λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στα ξερά δαμάσκηναΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε από τον κανονισμό (ΕΚ) αριθ. 2199/97 (2), και ιδίως το άρθρο 3 παράγραφος 3 και το άρθρο 4 παράγραφος 9,Εκτιμώντας:ότι ο τίτλος Ι του κανονισμού (ΕΚ) αριθ. 2201/96 θέσπισε καθεστώς ενίσχυσης στην παραγωγή ορισμένων μεταποιημένων προϊόντων με βάση τα οπωροκηπευτικά και ότι ο κανονισμός (ΕΚ) αριθ. 504/97 της Επιτροπής, της 19ης Μαρτίου 1997, για τις λεπτομέρειες εφαρμογής του κανονισμού (ΕΚ) αριθ. 2201/96 όσον αφορά το καθεστώς ενίσχυσης στην παραγωγή στον τομέα των μεταποιημένων προϊόντων με βάση τα οπωροκηπευτικά (3), όπως τροποποιήθηκε από τον κανονισμό (ΕΚ) αριθ. 1590/98 (4), θέσπισε τις γενικές διατάξεις που εφαρμόζονται στο εν λόγω καθεστώς 7 ότι θα πρέπει να προσδιοριστούν ορισμένες ειδικές λεπτομέρειες για τα ξερά δαμάσκηνα με την επιφύλαξη των άλλων διατάξεων του κανονισμού (ΕΚ) αριθ. 504/97 7ότι η ποιότητα των καρπών ποικίλλει 7 ότι θα πρέπει να προβλεφθεί ότι η ελάχιστη τιμή και η ενίσχυση στην παραγωγή καθορίζονται για μια ορισμένη κατηγορία 7 ότι θα πρέπει να προκύπτουν από την κατηγορία αυτή τα ποσά που εφαρμόζονται για τις άλλες κατηγορίες και να προσδιοριστούν οι κατηγορίες αυτές λαμβάνοντας υπόψη, σχετικά με το γεγονός ότι προκύπτουν από την κατηγορία αυτή, τα χαρακτηριστικά των διαφόρων κατηγοριών 7ότι οι απαιτήσεις ελάχιστης ποσότητας που αναφέρονται στο άρθρο 4 παράγραφος 4 στοιχείο β) του κανονισμού (ΕΚ) αριθ. 2201/96 αποσκοπούν στην αποφυγή της παρασκευής προϊόντων για τα οποία δεν υφίσταται καμία ζήτηση ή προϊόντων τα οποία θα προκαλούσαν στρέβλωση της αγοράς και ότι οι εν λόγω απαιτήσεις πρέπει να βασίζονται σε παραδοσιακές και νόμιμες διαδικασίες παρασκευής 7 ότι θα πρέπει για τη διασφάλιση της τήρησης των διατάξεων αυτών να καθοριστούν τα ελάχιστα χαρακτηριστικά στα οποία πρέπει να ανταποκρίνονται, αφενός μεν, τα ξερά δαμάσκηνα τα οποία έχουν αγοραστεί από τον μεταποιητή και, αφετέρου, τα ξερά δαμάσκηνα τα οποία τυγχάνουν της ενισχύσεως 7ότι οι διατάξεις του παρόντος κανονισμού περιλαμβάνουν, προσαρμόζοντάς τες στην εξέλιξη της νομοθεσίας και των τεχνικών και οικονομικών δεδομένων και συναρτήσει της κτηθείσας πείρας, τις ειδικές διατάξεις για τα ξερά δαμάσκηνα που προβλέπονται στο άρθρο 3 του κανονισμού (ΕΟΚ) αριθ. 1709/84 της Επιτροπής, της 19ης Ιουνίου 1984, σχετικά με τις ελάχιστες τιμές που πληρώνονται στους παραγωγούς, καθώς και τα ποσά της ενίσχυσης στην παραγωγή για ορισμένα μεταποιημένα προϊόντα με βάση οπωροκηπευτικά τα οποία μπορούν να τύχουν της ενίσχυσης (5), όπως τροποποιήθηκε τελευταία από τον κανονισμό (ΕΟΚ) αριθ. 1591/98 (6) και από τον κανονισμό (ΕΟΚ) αριθ. 2022/85 της Επιτροπής, της 22ας Ιουλίου 1985, για την πρόβλεψη των ελαχίστων ποιοτικών απαιτήσεων για τα ξερά δαμάσκηνα και τα δαμάσκηνα τα οποία μπορούν να τύχουν της ενίσχυσης στην παραγωγή (7) 7 ότι θα πρέπει συνεπώς να καταργηθεί ο κανονισμός (ΕΟΚ) αριθ. 2022/85 και το άρθρο 3 του κανονισμού (ΕΚ) αριθ. 1709/84 7ότι, εφόσον το προϊόν έχει μεταποιηθεί σε ένα κράτος μέλος άλλο από εκείνο στο οποίο καλλιεργήθηκε, είναι απαραίτητο να προβλεφθεί ότι οι αρχές του κράτους μέλους, όπου καλλιεργήθηκε το προϊόν, παρέχουν στο κράτος μέλος, στο οποίο πληρώνουν την ενίσχυση, την απόδειξη της πληρωμής της ελαχίστης τιμής 7ότι η ελάχιστη τιμή και η ενίσχυση καθορίζονται για προϊόντα τα οποία αφυδατώνονται σε ένα ορισμένο στάδιο της παραδοσιακής διαδικασίας βιομηχανικής μεταποίησης 7 από την άλλη μεριά θα πρέπει, αφενός μεν, να βεβαιώνονται ότι τα ξερά δαμάσκηνα τα οποία έτυχαν της ενίσχυσης μεταποιήθηκαν πράγματι σε προϊόντα τα οποία μπορούν να προσφερθούν στην ανθρώπινη κατανάλωση, και αφετέρου, λαμβάνοντας υπόψη την πρόσφατη εξέλιξη των ημίξηρων δαμάσκηνων και το οικονομικό συμφέρον που παρουσιάζουν, να μην αποκλείουν του ευεργετήματος της ενίσχυσης ορισμένες παραγωγές οι οποίες δεν περνούν από το εν λόγω στάδιο αφυδάτωσης 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Σύμφωνα με τον παρόντα κανονισμό, με τους όρους που ακολουθούν, νοούνται:α) δαμάσκηνα Ente: τα νωπά δαμάσκηνα φυσιολογικά ώριμα, της ποικιλίας «δαμάσκηνα Ente», (prunes d'Ente), τα οποία αποτελούν μέρος του είδους Prunes Domestica L. 7β) αποξηραμένα δαμάσκηνα: προϊόντα τα οποία παράγονται δι' αφυδατώσεως των δαμάσκηνων Ente 7γ) ξερά δαμάσκηνα: ξερά δαμάσκηνα τα οποία παράγονται από αποξηραμένα δαμάσκηνα και τα οποία περιέχουν κατά μέγιστο όριο 23 % υγρασίας 7δ) ημιβρασμένα ξερά δαμάσκηνα: ξερά δαμάσκηνα τα οποία παράγονται δι' αφυδατώσεως δαμάσκηνων Ente, περιέχοντα μέγιστο όριο υγρασίας 30 % με 35 % και τα οποία δεν έχουν υποστεί καμία διαδικασία επανυδάτωσης 7ε) παρτίδα: ο αριθμός περιεκτών τους οποίους ένας μόνον παραγωγός ή μια αναγνωρισμένη οργάνωση παραγωγών παρουσίασε μαζί προκειμένου να παραληφθούν από τον μεταποιητή.Άρθρο 2 Για να τύχουν της πληρωμής της ενίσχυσης που αναφέρεται στο άρθρο 2 του κανονισμού (ΕΚ) αριθ. 2201/96, τα ξερά δαμάσκηνα πρέπει να ανταποκρίνονται στα χαρακτηριστικά που αναφέρονται στο παράρτημα Ι μέρος Β και να έχουν παραχθεί από αποξηραμένα δαμάσκηνα τα οποία ανταποκρίνονται στα χαρακτηριστικά που αναφέρονται στο παράρτημα Ι μέρος Α και για τα οποία η ελάχιστη τιμή έχει πληρωθεί εξ ολοκλήρου.Άρθρο 3 1. Η ελάχιστη τιμή που καταβάλλεται στους παραγωγούς για τα αποξηραμένα δαμάσκηνα και η ενίσχυση στην παραγωγή για τα ξερά δαμάσκηνα ορίζονται ανά 100 χιλιόγραμμα καθαρού βάρους προϊόντος, τα οποία περιέχουν τουλάχιστον 23 % υγρασίας και μεγέθους 66 καρπών ανά 500 γραμμάρια.Για τα υπόλοιπα μεγέθη, η ελάχιστη τιμή και η ενίσχυση πολλαπλασιάζονται επί έναν από τους συντελεστές που ορίζονται στο παράρτημα ΙΙ.2. Για τα ημιβρασμένα ξερά δαμάσκηνα, το μέγεθος και το βάρος είναι το μέγεθος και το βάρος που ισοδυναμούν στα αποξηραμένα δαμάσκηνα και τα ξερά δαμάσκηνα για την εφαρμογή της ελαχίστης τιμής και της ενίσχυσης στην παραγωγή, πολλαπλασιάζοντας το μέγεθος επί 1,18461 και το βάρος επί 0,84416.Άρθρο 4 Όταν η μεταποίηση πραγματοποιείται εκτός του κράτους μέλους όπου καλλιεργήθηκε το προϊόν, το εν λόγω κράτος μέλος παρέχει στο κράτος μέλος το οποίο καταβάλλει την ενίσχυση στην παραγωγή την απόδειξη ότι έχει πληρωθεί η ελάχιστη τιμή στον παραγωγό.Άρθρο 5 1. Για τα αποξηραμένα δαμάσκηνα, οι έλεγχοι που αφορούν τις ποιοτικές απαιτήσεις διενεργούνται με βάση δείγματα που λαμβάνονται από μια παρτίδα από τον μεταποιητή, πριν τη μέτρηση του μεγέθους και με τη συγκατάθεση του παραγωγού. Τα δείγματα εξετάζονται συγχρόνως από τον μεταποιητή και τον παραγωγό και τα αποτελέσματα καταγράφονται.2. Για τα ξερά δαμάσκηνα στη διάρκεια της περιόδου μεταποίησης, ο μεταποιητής ελέγχει διά δειγματοληψίας σε κάθε παρτίδα ότι τα προϊόντα ανταποκρίνονται στους απαιτούμενους όρους προκειμένου να τύχουν της ενίσχυσης. Τα αποτελέσματα αυτών των ελέγχων καταγράφονται. Το καθαρό βάρος δείγματος προς εξέταση είναι τουλάχιστον ένα κιλό.Άρθρο 6 Τα κράτη μέλη λαμβάνουν κάθε απαραίτητο μέτρο, ιδίως διά του ελέγχου των βιβλίων αποθήκης, προκειμένου να βεβαιωθούν ότι τα ξερά δαμάσκηνα τα οποία έτυχαν της ενίσχυσης μεταποιήθηκαν στη συνέχεια στα προϊόντα που αναφέρονται στο άρθρο 1 παράγραφος 2 στοιχείο γ) του κανονισμού (ΕΚ) αριθ. 504/97.Άρθρο 7 Το άρθρο 3 και το παράρτημα IV του κανονισμού (ΕΟΚ) αριθ. 1709/84 καθώς και ο κανονισμός (ΕΟΚ) αριθ. 2022/85 καταργούνται.Άρθρο 8 Ο παρών κανονισμός εφαρμόζεται από την περίοδο εμπορίας 1999/2000.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 3 Μαρτίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 297 της 21. 11. 1996, σ. 29.(2) ΕΕ L 303 της 6. 11. 1997, σ. 1.(3) ΕΕ L 78 της 20. 3. 1997, σ. 14.(4) ΕΕ L 208 της 24. 7. 1998, σ. 11.(5) ΕΕ L 162 της 20. 6. 1984, σ. 8.(6) ΕΕ L 208 της 24. 7. 1998, σ. 14.(7) ΕΕ L 191 της 23. 7. 1985, σ. 31.ΠΑΡΑΡΤΗΜΑ Ι Μέρος Α: ελάχιστες ποιοτικές απαιτήσεις για τα αποξηραμένα δαμάσκηνα I. ΕΛΑΧΙΣΤΑ ΧΑΡΑΚΤΗΡΙΣΤΙΚΑ 1. Τα αποξηραμένα δαμάσκηνα πρέπει να είναι ποιότητας υγιούς, ανόθευτης και σύμφωνης με τα συναλλακτικά ήθη και να είναι κατάλληλα για μεταποίηση.2. Τα αποξηραμένα δαμάσκηνα πρέπει να έχουν μέγιστη περιεκτικότητα σε υγρασία 23 %, με εξαίρεση τους καρπούς οι οποίοι προορίζονται για την παραγωγή ημιβρασμένων δαμάσκηνων για τα οποία η περιεκτικότητα σε υγρασία πρέπει να κυμαίνεται μεταξύ 30 και 35 %.3. Τα αποξηραμένα δαμάσκηνα πρέπει να είναι λιγότερα από 105 φρούτα ανά 500 γραμμάρια, με εξαίρεση τα ημιβρασμένα ξερά δαμάσκηνα για τα οποία ο αριθμός των καρπών πρέπει να είναι κατώτερος από 81 ανά 500 γραμμάρια.4. Οι καρποί πρέπει να:α) είναι καλά αποξηραμένοι, υγιείς δηλαδή απαλλαγμένοι από μύκητες, σάπια μέρη, νεκρά ή ζωντανά έντομα και ακαθαρσίες εντόμων 7β) σαρκώδεις, καθαροί και απαλλαγμένοι από ακαθαρσίες 7γ) απαλλαγμένοι από ξένες οσμές και γεύση καιδ) πρακτικά απαλλαγμένοι από ελαττώματα και απορρίμματα.II. ΟΡΙΑ ΑΝΟΧΗΣ Τα όρια ανοχής που είναι αποδεκτά είναι τα ακόλουθα:1. Αποξηραμένα δαμάσκηνα προς βιομηχανική χρήση: α) 0,3 % απορριμάτων κατά βάρος 7β) 100 % των καρπών φέροντες ελαφρά ή/και σοβαρά ελαττώματα 7γ) 10 % κατά βάρος των καρπών φέροντες πολύ σοβαρά ελαττώματα 7δ) 5 % των καρπών, αριθμού τεμαχίων βάρους 500 γραμμαρίων ίσου ή μεγαλύτερου των 105.2. Άλλα αποξηραμένα δαμάσκηνα: α) 0,2 % κατά βάρος απορριμάτων 7β) 0,5 % κατά βάρος των καρπών φέροντες πολύ σοβαρά ελαττώματα 7γ) 7,5 % κατά βάρος των καρπών φέροντες σοβαρά και πολύ σοβαρά ελαττώματα 7δ) 15 % κατά βάρος των καρπών φέροντες ελαττώματα.III. ΕΛΑΤΤΩΜΑΤΑ Τα ελαττώματα κατανέμονται σε τρεις κατηγορίες:- ελαφρά ελαττώματα, τα οποία είναι ελαφρά ελαττώματα της επιδερμίδας,- σοβαρά ελαττώματα, τα οποία είναι κυρίως σοβαρά ελαττώματα της επιδερμίδας,- πολύ σοβαρά ελαττώματα, τα οποία είναι κυρίως ελαττώματα όπου έχει θιγεί το σαρκώδες μέρος του καρπού.Νοούνται ως:1. Ελαφρά ελαττώματα α) Ακραίες σχισμές ή ρωγμέςΣχισμές της επιδερμίδας οι οποίες βρίσκονται στο αντίθετο άκρο της πρόσφυσης του μίσχου, διαστάσεων ανώτερων των 10 mm ή ίσων προς 15 mm.β) Μικρά σχισίματα της επιδερμίδαςΣχισίματα, αλλοιώσεις ή εξαφάνιση της επιδερμίδας μήκους κατωτέρου των 7 mm και πλάτους ανώτερου των 3 mm και εφόσον η σάρκα δεν βγαίνει από την πληγή του, είτε μήκους ανώτερου των 7 mm και πλάτους κατώτερου των 3 mm 7 στην περίπτωση αυτή η σάρκα παραμένει εμφανής.γ) Όζοι οφειλόμενοι σε χαλάζι συνολικής διαμέτρου πάνω από 3 mmΑλλοιώσεις οφειλόμενες σε πληγές συνεπεία χαλαζιού. Η συνολική διάμετρος δεν πρέπει να υπερβαίνει τα 10 mm.δ) Δερματώσεις που υπερβαίνουν τα 6 mm αθροιστικής διαμέτρουΗ αλλοίωση αυτή μεταφράζεται σε μία σκλήρυνση της επιδερμίδας, η οποία δημιουργεί κηλίδες διαφόρων μορφών αθροιστικής διαμέτρου που δεν υπερβαίνει τα 20 mm.2. Σοβαρά ελαττώματα α) Έλλειψη συνεκτικότηταςΤο ελάττωμα αυτό προέρχεται κατά κανόνα από ανεπαρκή ωρίμανση, με ελαττωματικό χρωματισμό, πολύ μαλακή σάρκα και επιδερμίδα που χαρακτηρίζεται από πολλές επιφανειακές μικρές ρυτίδες.β) Ρωγμές σύνθλιψηςΡωγμές, άλλες από τις ακραίες, οι οποίες έχουν επουλωθεί σχηματίζοντας εξογκώματα και των οποίων το μήκος υπερβαίνει τα 10 mm.γ) Ακραίες ρωγμέςΡωγμές οι οποίες βρίσκονται στην κορυφή και το μήκος των οποίων υπερβαίνει τα 15 mm.δ) ΡωγμέςΡωγμές, αλλοιώσεις ή απουσία της επιδερμίδας, διαστάσεων ανωτέρων από αυτές που κατατάσσονται στα ελαφρά ελαττώματα.ε) Λειωμένοι καρποίΜερικά λειωμένοι καρποί, μη πλήρεις ή σαφώς παραμορφωμένοι και των οποίων η σάρκα είναι εμφανής.στ) Όζοι οι οποίοι οφείλονται στο χαλάζιΌζοι οι οποίοι οφείλονται στο χαλάζι και των οποίων η ουλή υπερβαίνει τα 10 mm αθροιστικής διαμέτρου.ζ) ΔερματώσειςΜεγάλες κηλίδες που έχουν μορφή φελλού, η επιφάνεια των οποίων υπερβαίνει τα 20 mm αθροιστικής διαμέτρου.η) ΣχισμέςΣχισμές της επιδερμίδας, στο αντίθετο άκρο της πρόσφυσης του μίσχου, διαστάσεων ανωτέρων των 15 mm ή βαθιές σχισμές, οι οποίες επιτρέπουν να φανεί το κουκούτσι.θ) Παραμόρφωση εξαιτίας του ήλιουΠαραμόρφωση σημαντική η οποία έχει προκληθεί από τον ήλιο στον καρπό και καταλήγει έως την σχεδόν απουσία της σάρκας σε μέρος μιας από τις πλευρές του καρπού, η επιδερμίδα κολλά τότε δίχως κενό επάνω στο κουκούτσι.3. Πολύ σοβαρά ελαττώματα α) Καραμελοποιημένοι καρποίΚαραμελοποιημένοι καρποί εξαιτίας της υπερβολικής ζέστης και στους οποίους παρατηρείται πολύ σκούρος χρωματισμός της σάρκας ή κενά που χωρίζουν τη σάρκα από το κουκούτσι.β) Καρποί που έχουν προσβληθεί από MoniliaΚαρπός ο οποίος παρουσιάζει ανοικτόχρωμους λεκέδες οφειλόμενους σε προσβολή Monilia, η οποία σταμάτησε χάρις στο στέγνωμα, αλλά του οποίου το δέρμα έχει αλλοιωθεί.γ) Λερωμένοι καρποίΚαρποί λερωμένοι από την παρουσία ξένων σωμάτων (κυρίως χώματος) που ωστόσο μπορούν να αφαιρεθούν.δ) Τελείως λειωμένοι καρποίΚαρποί ή μέρη καρπών τελείως λειωμένα.4. Απορρίμματα Με τον όρο αυτό νοούνται όλα τα στοιχεία τα οποία από τη φύση ή την κατάστασή τους δεν μπορούν να προοριστούν για ανθρώπινη κατανάλωση ή τα οποία εάν παρέμεναν αναμεμειγμένα με τους καρπούς ανεξαρτήτως προορισμού θα μπορούσαν:- να θέσουν σε κίνδυνο τη συντήρησή τους,- να αλλοιώσουν την παρουσίασή τους,- να τους προσδώσουν γεύση, οσμή ή άλλα απαράδεκτα ελαττώματα.Θεωρούνται ως απορρίμματα, κυρίως:α) Καρποί οι οποίοι φέρουν ενεργούς μύκητεςΚαρποί οι οποίοι φέρουν μύκητες σε κατάσταση ενεργής εξέλιξηςβ) Καρποί οι οποίοι έχουν προσβληθεί από Monilia-μουμιοποιημένοιΚαρποί μόνοι ή συσσωρευμένοι ή κολλημένοι όλοι μαζί, των οποίων οι ιστοί της σάρκας έχουν καταστραφεί και μουμιοποιηθεί από την πλήρη εξέλιξη της Monilia.γ) Σάπιοι καρποίΚαρποί οι οποίοι δεν είναι βρώσιμοι γιατί έχουν αλλοιωθεί ή καταστραφεί από τη δράση μικροοργανισμών: βακτηρίδια και μύκητες.δ) Μολυσμένοι καρποί από έντομα και ακάρεαΚαρποί οι οποίοι έχουν μολυνθεί από την παρουσία ζωντανών ή νεκρών εντόμων (έντομα και ακάρεα σε διάφορες μορφές του βιολογικού τους κύκλου) ή από ακαθαρσίες εντόμων.ε) Καρποί οι οποίοι περιβάλλονται από γη ή άλλα στοιχεία χώματοςστ) Καρβουνοποιημένοι καρποίΚαρβουνοποιημένοι καρποί λόγω υπερβολικής ζέστης όπου μπορούν να παρατηρηθούν κενά που χωρίζουν τη σάρκα από το κουκούτσι ή ακόμη ένα χαρακτηριστικό πρήξιμο που τους δίνει μορφή νωπού φρούτου.ζ) Ξένες ύλεςΤα απομονωμένα στοιχεία και μη βρώσιμα τα οποία προέρχονται από τους καρπούς, κυρίως μίσχοι, κουκούτσια και κομμάτια επιδερμίδας, και τα σώματα και οι ξένες ύλες όπως φύλλα και άλλα φυτικά στοιχεία, στοιχεία του χώματος όπως η γη, τα πετραδάκια κ.λπ.Μέρος Β: ελάχιστες ποιοτικές απαιτήσεις οι οποίες εφαρμόζονται στα ξερά δαμάσκηνα I. ΕΛΑΧΙΣΤΑ ΧΑΡΑΚΤΗΡΙΣΤΙΚΑ 1. Τα ξερά δαμάσκηνα πρέπει να λαμβάνονται με βάση τα αποξηραμένα δαμάσκηνα τα οποία ανταποκρίνονται στα χαρακτηριστικά που αναφέρονται στο μέρος Α.2. Οι καρποί πρέπει να περιέχουν μέγιστη υγρασία 23 % με εξαίρεση τα ημιβρασμένα ξερά δαμάσκηνα για τα οποία η υγρασία μπορεί να κυμαίνεται μεταξύ 30 και 35 %.3. Εκτός και αν προορίζονται για τη βιομηχανία, τα ξερά δαμάσκηνα πρέπει να διαλέγονται και να ζυγίζονται.4. Τα ξερά δαμάσκηνα πρέπει να:- είναι ακέραια, υγιή, σαρκώδη, καθαρά, να μην φέρουν μύκητες και απορρίμματα,- να είναι πρακτικά απαλλαγμένα από κάθε αλλοίωση η οποία θα μπορούσε να θίξει την ποιότητα ή την παρουσίαση του προϊόντος,- να είναι απαλλαγμένα από ζωντανά ή νεκρά έντομα και από απορρίμματα εντόμων,- να είναι απαλλαγμένα από αφύσικη οσμή και γεύση,- αριθμού καρπών κατωτέρου από 105 ανά 500 γραμμάρια, με εξαίρεση τα ημίξηρα δαμάσκηνα για τα οποία ο αριθμός καρπών 500 γραμμαρίων πρέπει να είναι μικρότερος του 81.II. ΟΡΙΑ ΑΝΟΧΗΣ 1. Ξερά δαμάσκηνα προς βιομηχανική χρήση α) 100 % κατά βάρος καρπών που φέρουν ελαφρά ή/και σοβαρά ελαττώματα.β) 10 % κατά βάρος καρπών που φέρουν πολύ σοβαρά ελαττώματα.γ) 5 % καρπών, αριθμού καρπών των 500 γραμμαρίων ίσου ή μεγαλύτερου των 105.2. Ημιβρασμένα ξερά δαμάσκηνα α) 0,3 % κατά βάρος καρπών που φέρουν πολύ σοβαρά ελαττώματα.β) 5 % κατά βάρος καρπών που φέρουν σοβαρά και πολύ σοβαρά ελαττώματα.γ) 10 % κατά βάρος καρπών που φέρουν ελαττώματα.3. Λοιπά ξερά δαμάσκηνα α) 0,5 % κατά βάρος καρπών που φέρουν πολύ σοβαρά ελαττώματα.β) 7,5 % κατά βάρος καρπών που φέρουν σοβαρά και πολύ σοβαρά ελαττώματα.γ) 15 % κατά βάρος καρπών που φέρουν ελαττώματα.III. ΕΛΑΤΤΩΜΑΤΑ Προκειμένου να καθοριστεί η σοβαρότητα των ελαττωμάτων, εφαρμόζονται οι διατάξεις του μέρους Α.ΠΑΡΑΡΤΗΜΑ II >ΘΕΣΗ ΠΗΝΑΚΑ>Για τα αποξηραμένα δαμάσκηνα και τα ξερά δαμάσκηνα τα οποία προορίζονται για βιομηχανική χρήση, ο συντελεστής που εφαρμόζεται, όποιο και αν είναι το μέγεθος, είναι 0,4000.